- Hindi News
- National
- किसानों को बताई जैविक खेती की तकनीक, इसके फायदे लेकर मृदा की उर्वरा शक्ति बढ़ाने का आह्वान
किसानों को बताई जैविक खेती की तकनीक, इसके फायदे लेकर मृदा की उर्वरा शक्ति बढ़ाने का आह्वान
महाराणाप्रताप कृषि एवं प्रौद्योगिकी विश्व विद्यालय की ओर से कृषि विज्ञान केंद्र प्रतापगढ़ के बसाड़ फार्म एकदिवसीय किसान मेले और प्रदर्शनी लगी। जिसमे संबोधित करते हुए विश्वविद्यालय के कुलपति प्रो. उमाशंकर शर्मा ने कहा कि अत्यधिक रासायनिक उर्वरकों और कीटनाशकों के प्रयोग से मिट्टी की उर्वरा शक्ति खत्म हो जाती है। किसान अधिक उत्पादन के लालच में बिना जांच किए खेतों में अंधाधुंध रासायनिक खाद और जहरीली कीटनाशकों का प्रयोग करके खेतों की मिट्टी खराब कर देते है। मृदा के बचाव का एक ही उपाय है कि किसान वापस पारंपरिक और जैविक खेती करे। किसान खेत में ज्यादा से ज्यादा गोबर की खाद एवं वर्मी कम्पोस्ट का प्रयोग करें। प्रो. शर्मा ने बताया की पशुओं में दुग्ध उत्पादन बढ़ाने के लिए लगाए जाने वाले ऑक्सीटोसीन के इन्जेक्शन के कारण मृत पशुओं पर आश्रित गिद्धों की संख्या में कमी हुई है तथा जैविक श्रृंखला प्रभावित हो रही है। किसान अपने उत्पाद का मूल्य संवर्धन करें, जिससे आमदनी बढ़ सकें। जिला स्तरीय किसान मेला एवं प्रदर्शनी में जिले के करीब 1326 किसानों ने भाग लिया।
जैविक खेती के लिए 1250 किसानों का चयन
कार्यक्रममें कृषि विभाग से आए उपनिदेशक कृष्ण कुमार ने किसानों को जैविक खेती संबंधित कृषि विभाग की विभिन्न योजनाओं की जानकारी दी। उन्होंनें बताया कि जिले की पीपलखूंट तहसील को जैविक तहसील के रूप में विकसित किया जा रहा है तथा प्रथम चरण में लगभग 1250 किसानों का चयन कर उन्हें जैविक खेती का प्रशिक्षण दिया जा रहा है। कृषि उपज मंडी समिति के सचिव मदन लाल गुर्जर ने मेले में आए कृषकों को कृषि मंडी की विभिन्न योजनाओं की जानकारी दी। मेले में प्रगतिशील कृषक धनराज शर्मा ने अपने अनुभव साझा करते हुए किसानों को जैविक खेती के फायदे बताए। कृषि विज्ञान केंद्र, चित्तौडगढ से आए पशुपालन वैज्ञानिक डाॅ. सुरेश कुमार जीनगर एवं बागवानी विशेषज्ञ डाॅ. राजेश कुमार जलवानिया ने भी किसानों के साथ जैविक खेती पर चर्चा की।
प्रतापगढ़ जिला बने जैविक खेती का गढ़
मेलेकी अध्यक्षता करते हुए नगर परिषद के सभापति कमलेश डोसी ने किसानों को जैविक खेती करने को कहा। जिस प्रकार डूंगरपुर को जैविक जिला घोषित किया गया है। उसी तर्ज पर प्रतापगढ़ को भी जैविक जिले के रूप में जाना जाए।
भूसाजलने से होता है नुकसान
कार्यक्रममें विशिष्ट अतिथि एवं निदेशक प्रसार शिक्षा, उदयपुर डॉ. जी.एस. तिवारी ने बताया की किसान जैविक खेती के लिए अपने खेत में ज्यादा से ज्यादा जैविक पदार्थों का प्रयोग करें। उन्होंने कहा कि भूसा जलाना गलत तकनीक है। भूसे को जलाने के बजाय खेत में मिला देना चाहिए। जिससे फसलों को जैविक पदार्थ प्राप्त हो सके। इस दौरान कई किसान उपस्थित थे।
प्रतापगढ। केंद्र पर किसान मेला प्रदर्शनी में भाग लेते किसान।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva